**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 31 ianuarie 2024**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 19/2024.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Istrate Luminița, Florescu Iuliana, Crăciunescu Diana-Mihaela, Erhan-Vicol Daniela, Melen Daniel, Niță Luminița, Erhan Andrei, Latiș Mihai, Latiș Mihaela și Tîmpău Erzilia.

Şedinţa este deschisă de domnul consilier local Moroșan Nicolai, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți toți cei 19 consilieri locali, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 28.12.2023.

2.Proiect de hotărâre numărul 1/10.01.2024 privind alegerea președintelui de ședință al Consiliului Local al municipiului Câmpulung Moldovenesc.

Inițiator: Primarul municipiului.

Aviz comisii: Comisia juridică.

Raport de specialitate: Direcția administrație publică și Compartiment juridic.

3.Proiect de hotărâre numărul 2/10.01.2024 cu privire la modul de valorificare a cantității de 275.72 mc lemn fasonat provenit din fondul forestier proprietatea publică a municipiului Câmpulung Moldovenesc administrat de Ocolul Silvic Vatra Dornei.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

4.Proiect de hotărâre numărul 3/10.01.2024 privind închirierea prin licitație publică a unor loturi de teren proprietatea publică a municipiului Câmpulung Moldovenesc pentru amplasarea de panouri publicitare cu caracter provizoriu.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

5.Proiect de hotărâre numărul 4/10.01.2024 privind închirierea unei suprafețe de teren proprietatea privată a municipiului Câmpulung Moldovenesc cu destinația de spălătorie auto.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

6.Proiect de hotărâre numărul 5/10.01.2024 privind transmiterea în administrare și în mod gratuit a unor bunuri imobile (clădiri), aflate în domeniul public al municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Colegiului Silvic “Bucovina” Câmpulung Moldovenesc.

Inițiator: Primarul municipiului.

Aviz comisii: Comisia economică, Comisia urbanism și Comisia învățământ.

Raport de specialitate: Direcția tehnică și urbanism, Direcția economică și Compartiment juridic.

7.Proiect de hotărâre numărul 6/10.01.2024 privind aprobarea vânzării directe a suprafețelor de teren de 21 mp, respectiv 84 mp situate în strada Căprioarei nr. 15, proprietatea privată a municipiului Câmpulung Moldovenesc, cu respectarea dreptului de preempțiune pentru doamna Grosu Elena, în calitate de proprietară a construcției.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

8.Proiect de hotărâre numărul 7/10.01.2024 pentru modificarea pct. 5.1 Tariful din Contractul privind delegarea gestiunii prin concesiune a Serviciului public de salubrizare al municipiului Câmpulung Moldovenesc nr. 33459/16.11.2021 aprobat prin Anexa nr. 3 din Hotărârea Consiliului Local nr. 109/2021 pentru aprobarea delegării gestiunii serviciului de salubrizare al municipiului Câmpulung Moldovenesc.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică, Direcția Poliție Locală și Compartiment juridic.

9.Proiect de hotărâre numărul 8/10.01.2024 privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc și Serviciul de evidență și informare.

Inițiator: Primarul municipiului.

Aviz comisii: Comisia economică.

Raport de specialitate: Direcția economică, Direcția administrație publică și Compartiment juridic.

10.Proiect de hotărâre numărul 9/10.01.2024 privind stabilirea situațiilor deosebite, altele decât cele prevăzute de Legea nr. 196/2016 privind venitul minim de incluziune, cu modificările şi completările ulterioare, pentru care se pot acorda ajutoare de urgență, în bani sau în natură, familiilor sau persoanelor singure și procedura de acordare a acestora.

Inițiator: Primarul municipiului.

Aviz comisii: Comisia economică, Comisia învățământ și Comisia juridică.

Raport de specialitate: Direcția de asistență socială, Direcția economică și Compartiment juridic.

11.Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului al II-lea 2023, înregistrat la nr. 370/05.01.2024.

12.Raport privind activitatea de soluționare a petițiilor adresate Consiliului Local al municipiului Câmpulung Moldovenesc în semestrul II 2023, înregistrat la nr. 605/08.01.2024.

13.Solicitarea domnului Giosan Mircea, administrator al societății PRO TITIN SA Câmpulung Moldovenesc nr. 1203/2023, însoțită de punctul de vedere al Direcției tehnice și urbanism nr. 246/2024.

14.Solicitarea Inspectoratului Teritorial al Poliției de Frontieră Sighetu Marmației – Serviciul Teritorial al Poliției de Frontieră Suceava, însoțită de punctul de vedere al Direcției tehnice și urbanism nr. 45099/2024.

15.Adresa Instituției Prefectului – Județul Suceava nr. 178/03/2024, înregistrată la nr. 848 din 09.01.2024.

16.Adresa Instituției Prefectului – Județul Suceava nr. 235/03/2024, înregistrată la nr. 846 din 09.01.2024.

17.Adresa Instituției Prefectului – Județul Suceava nr. 16223/10/03/2024, înregistrată la nr. 532 din 08.01.2024.

18.Situație lunară privind activitățile realizate de persoanele beneficiare de ajutor social, conform planului de acțiuni în luna decembrie 2023, înregistrată la nr. 45547 din 29.12.2023.

19.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Nu sunt.

Se supune la vot ordinea de zi. Se votează cu 19 voturi ,,pentru”.

D-na. secretar general – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Nu sunt.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 28.12.2023).**

Nu sunt obiecţii.

Se supune la vot. Se votează cu 19 voturi „pentru”.

**Se trece la punctul 2 de pe ordinea de zi (Proiect de hotărâre numărul 1/10.01.2024 privind alegerea președintelui de ședință al Consiliului Local al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții/propuneri:

Dl. consilier local Berențan – propun ca președinte de ședință pentru următoarele 3 luni pe dl. consilier local Varvaroi Vasile-Lucian.

Nu sunt alte propuneri.

Se supune la vot proiectul de hotărâre cu propunerea d-lui consilier local Berențan Corneliu. Se votează cu 19 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 2/10.01.2024 cu privire la modul de valorificare a cantității de 275.72 mc lemn fasonat provenit din fondul forestier proprietatea publică a municipiului Câmpulung Moldovenesc administrat de Ocolul Silvic Vatra Dornei).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi „pentru” și 2 ,,abțineri” (d-na. consilier local Cocuța-Piticar și dl. consilier local Sologiuc).

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 3/10.01.2024 privind închirierea prin licitație publică a unor loturi de teren proprietatea publică a municipiului Câmpulung Moldovenesc pentru amplasarea de panouri publicitare cu caracter provizoriu).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Discuții/propuneri:

Dl. consilier local Berențan Corneliu - propune reprezentant în comisia de evaluare a ofertelor licitației pe d-na. consilier local Alvirescu Ioana - Tatiana, supleant în comisia de evaluare a ofertelor licitației pe dl. consilier local Stan Alexandru, reprezentant în comisia de soluționare a contestațiilor licitației pe d-na. consilier local Cocuța - Piticari Cristina și supleant în comisia de evaluare a ofertelor licitației pe dl. consilier local Robciuc Silviu - Florin.

Se supune la vot secret proiectul de hotărâre. Se votează cu 18 voturi ,,pentru”, 1 consilier local nu a votat.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 4/10.01.2024 privind închirierea unei suprafețe de teren proprietatea privată a municipiului Câmpulung Moldovenesc cu destinația de spălătorie auto).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Discuții/propuneri:

D-na. consilier local Alvirescu Ioana - propune reprezentant în comisia de evaluare a ofertelor licitației pe dl. consilier local Berențan Corneliu - Petru, supleant în comisia de evaluare a ofertelor licitației pe dl. consilier local Maftean Gheorghe, reprezentant în comisia de soluționare a contestațiilor licitației pe dl. consilier local Boicu Ovidiu - Alin și supleant în comisia de evaluare a ofertelor licitației pe dl. consilier local Sologiuc Teodor - Gheorghe.

Se supune la vot secret proiectul de hotărâre. Se votează cu 18 voturi ,,pentru”, 1 consilier local nu a votat.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 5/10.01.2024 privind transmiterea în administrare și în mod gratuit a unor bunuri imobile (clădiri), aflate în domeniul public al municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Colegiului Silvic “Bucovina” Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 19 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 6/10.01.2024 privind aprobarea vânzării directe a suprafețelor de teren de 21 mp, respectiv 84 mp situate în strada Căprioarei nr. 15, proprietatea privată a municipiului Câmpulung Moldovenesc, cu respectarea dreptului de preempțiune pentru doamna Grosu Elena, în calitate de proprietară a construcției).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Nu sunt discuții.

Se supune la vot secret proiectul de hotărâre. Se votează cu 18 voturi ,,pentru”, 1 consilier local nu a votat.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 7/10.01.2024 pentru modificarea pct. 5.1 Tariful din Contractul privind delegarea gestiunii prin concesiune a Serviciului public de salubrizare al municipiului Câmpulung Moldovenesc nr. 33459/16.11.2021 aprobat prin Anexa nr. 3 din Hotărârea Consiliului Local nr. 109/2021 pentru aprobarea delegării gestiunii serviciului de salubrizare al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Discuții:

Dl. consilier local Boicu Alin – este un proiect cu implicație pentru cetățenii câmpulungeni. Precizez că societatea Fritehnic a venit în mod repetat cu solicitări de a mări prețul pentru serviciile prestate. Noi până acum nu am mărit, dar în acest moment înțelegem că nu avem de ales, deoarece legea obligă această mărire în conformitate cu indicele prețurilor de consum, va mai fi o creștere și la taxa de la depozitul de la Moara. În cadrul comisiei de urbanism a fost invitată și d-na. Olcu care ne-a precizat că suntem obligați de lege în ceea ce privește mărirea tarifelor. Nu ne face plăcere, dar trebuie să respectăm legislația în vigoare.

Dl. consilier Macovei – nu sunt de acord cu această mărire de 40%, toate prețurile au crescut, oamenii nu se mai pot descurca cu atâtea cheltuieli. Dăm salariaților de la primărie 5% și mărim cu mult mai mult. Niciodată nu o să votez așa ceva, noi plătim cele mai mari tarife. O să vedeți în urma deszăpezirilor câte probleme o să avem, trec cu viteză și deteriorează fațadele cetățenilor. Ne cere bani în plus la groapa de gunoi, dacă se deschide groapa de la Mestecăniș o să ne de-a bani înapoi?

Dl. consilier local Varvaroi – atunci când am văzut proiectul am fost ferm că voi vota împotrivă, dar după ce am studiat documentele am constatat că dacă nu voi vota voi expune primăria la încă un proces cu Fritehnic, care sigur îl vom pierde. Sunt 3 elemente care conduc la modificarea tarifelor, mai clar sunt niște indexări prevăzute de lege, sunt taxe obligatorii de indexat. Enumeră cele 3 elemente. Am înțeles că operatorul a refuzat să încaseze pe luna ianuarie, este corect așa ceva, poate îmi răspunde cineva de la juridic. Nu au vrut să încaseze, deoarece așteaptă hotărârea. Este corect ca tariful lunii ianuarie să se calculeze în baza acestei hotărâri? Aceste tarife o să se modifice substanțial în momentul când va intra operatorul unic. Operatorul unic nu va mai umbla din poartă în poartă, o să fie mare problemă pentru cetățeni, nu știm care va fi modul de tarifare a deșeurilor. Știm că primăria implementează un proiect cu insulele ecologice, dar nu știm câtă acoperire vor avea, nu știm pe ce suprafață. Sperăm să nu ne trezim cu o altă problemă, cetățenii vor avea de parcurs kilometrii cu gunoiul până la insule, vor face o muncă voluntară. Solicit compartimentului de specialitate de la mediu să ne prezinte în cel mai scurt timp o situație cu privire la caietul de sarcini în baza căreia s-a desfășurat licitația și să vină cu propuneri de a nu pune locuitorii într-o situație dificilă de a ne trezi cu o mare groapă de gunoi în municipiu.

D-na. secretar general – după cum ați observat, la articolul nr. 2 din proiect scrie că tarifele se vor aplica cu data de 1 ianuarie 2024. La acest proiect de hotărâre avem raport de la compartimentul juridic prin care se precizează clar că proiectul este legal.

D-na. consilier local Alvirescu – tariful de colectare a deșeurilor de la populație crește doar cu rata inflației. Calculează și detaliază noile tarife, sunt anumite tarife care nu afectează populația.

Dl. consilier local Macovei – cu siguranță când va veni operatorul unic, iar vor crește tarifele, că doar se știe care va fi câștigătorul.

D-na. consilier local Alvirescu – vom vedea la timpul respectiv, atunci va fi alt contract. În momentul de față noi mărim conform legii.

Dl. primar – prezintă anumite lămuriri cu privire la proiectul de hotărâre. Legea prevede clar aplicarea indicelui de inflație, nu mărim că vrem noi să favorizăm pe cineva. Firma Fritehnic este operatorul acestui serviciu printr-o licitație publică și are contract cu primăria pentru serviciile de deszăpezire și ridicarea gunoiului de pe spațiile publice, dar are obligația de a încheia contracte de prestări servicii de ridicare a gunoiului de la cetățeni și persoane juridice. Fac apel la cetățenii din Câmpulung să fie corecți să-și încheie contract, nu-i corect ca unii să fenteze și alții să plătească. Noi primăria am făcut un efort foarte mare de a ajuta operatorul, am făcut fel și fel de situații și controale. Cu toții ne dorim un oraș curat și civilizat. Fritehnicul a ridicat gunoiul menajer de la cetățenii care nu au încheiat contract și de la platformele de gunoi menajer. Noi suntem în instanță cu Fritehnicul pentru gunoiul ridicat de pe raza UAT Câmpulung, dacă noi pierdem acest proces, pentru cetățenii care nu sunt corecți vom plăti din buget. În legea salubrizării scrie clar că primăria are obligația să plătească operatorului tot gunoiul ridicat de pe suprafața UAT-ului. Eu nu permit să risc să rămână gunoiul menajer neridicat de către operator, nu vreau să pățim ca alte primării. Un lucru bun este cu operatorul unic, toții cetățenii vor plăti taxă de salubrizare. Sper că atunci se va rezolva problema cu gunoiul menajer și la noi.

Dl. consilier local Boicu Bogdan – nu este un proiect pe care ni l-am dorit și nici nu avem un interes de a mări tarifele. Dacă noi azi nu votăm, gunoiul nu se va mai ridica și vom fi acționați în instanță că nu am aplicat legea. Este foarte simplu să spui că nu votezi.

Dl. consilier local Robciuc – este lege pe care trebuie să o respectăm, dar de ce nu se aplica direct? De ce rămâne la latitudinea noastră, de ce nu se aplică direct? De ce trebuie să votez eu legea?

Dl. consilier local Macovei – nu-i corect să plătesc pentru cei care nu au încheiat contract. Să fie sancționați cei care nu plătesc. O să vedeți că în timp se vor majora tarifele cu 40%. Guvernanții sunt vinovați că dau niște legi care distrug cetățeanul necăjit.

Dl. președinte de ședință – este o majorare care nu s-a mai făcut de 2 ani de zile. În momentul de față suntem constrânși de lege, sunt anumite proceduri. Nouă nu ne face plăcere, dar asta este situația. Rog compartimentul de specialitate din primărie ca la ședința viitoare să ne prezinte o informare cu procedurile care stau la baza activităților de colectare a deșeurilor reciclabile și a gunoiului menajer după ce vine operatorul unic, pentru a ști și noi ce ne așteaptă.

Se supune la vot proiectul de hotărâre. Se votează cu 13 voturi ,,pentru”, 2 voturi ,,împotrivă” (d-nii. consilier Macovei Virgil și Robciuc Silviu) și 4 ,,abțineri” (d-nii. consilieri locali Erhan Ilie, Sologiuc Teodor, Cocuța-Piticari Cristina și Flutur Florica).

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 8/10.01.2024 privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc și Serviciul de evidență și informare).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției administrație publică și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot secret proiectul de hotărâre. Se votează cu 19 voturi ,,pentru”.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 9/10.01.2024 privind stabilirea situațiilor deosebite, altele decât cele prevăzute de Legea nr. 196/2016 privind venitul minim de incluziune, cu modificările şi completările ulterioare, pentru care se pot acorda ajutoare de urgență, în bani sau în natură, familiilor sau persoanelor singure și procedura de acordare a acestora).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției de asistență socială, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 19 voturi ,,pentru”.

Hotărârea a fost adoptată.

**Se trece la punctul 11 de pe ordinea de zi (Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului al II-lea 2023, înregistrat la nr. 370/05.01.2024).**

Nu sunt discuții.

**Se trece la punctul 12 de pe ordinea de zi (Raport privind activitatea de soluționare a petițiilor adresate Consiliului Local al municipiului Câmpulung Moldovenesc în semestrul II 2023, înregistrat la nr. 605/08.01.2024).**

Nu sunt discuții.

**Se trece la punctul 13 de pe ordinea de zi (Solicitarea domnului Giosan Mircea, administrator al societății PRO TITIN SA Câmpulung Moldovenesc nr. 1203/2023, însoțită de punctul de vedere al Direcției tehnice și urbanism nr. 246/2024).**

Nu sunt discuții.

Dl. președinte de ședință – trebuie să ne însușim punctul de vedere.

Se supune la vot punctul de vedere. Se votează cu 19 voturi ,,pentru”.

**Se trece la punctul 14 de pe ordinea de zi (Solicitarea Inspectoratului Teritorial al Poliției de Frontieră Sighetu Marmației – Serviciul Teritorial al Poliției de Frontieră Suceava, însoțită de punctul de vedere al Direcției tehnice și urbanism nr. 45099/2024).**

Nu sunt discuții.

Dl. președinte de ședință – trebuie să ne însușim punctul de vedere.

Se supune la vot punctul de vedere. Se votează cu 19 voturi ,,pentru”.

**Se trece la punctul 15 de pe ordinea de zi (Adresa Instituției Prefectului – Județul Suceava nr. 178/03/2024, înregistrată la nr. 848 din 09.01.2024).**

Nu sunt discuții.

**Se trece la punctul 16 de pe ordinea de zi (Adresa Instituției Prefectului – Județul Suceava nr. 235/03/2024, înregistrată la nr. 846 din 09.01.2024).**

Nu sunt discuții.

**Se trece la punctul 16 de pe ordinea de zi (Adresa Instituției Prefectului – Județul Suceava nr. 16223/10/03/2024, înregistrată la nr. 532 din 08.01.2024)**.

Nu sunt discuții.

**Se trece la punctul 18 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna decembrie 2023, înregistrată la nr. 45547 din 29.12.2023).**

Nu sunt discuții.

**Se trece la punctul 19 de pe ordinea de zi (Diverse).**

Se prezintă adresa Spitalului Municipal Câmpulung Moldovenesc nr. 1328/2024 privind încadrarea Spitalului în categoria a – II – a de acreditare.

Dl. președinte de ședință - dă cuvântul d-lui manager Cosinschi.

Dl. manager Cosinschi – detaliază adresa cu privire la acreditarea spitalului. Prezintă situația investițiilor spitalului, activitatea medicilor și a posturilor vacante. Medicii care fac gărzi sunt suprasolicitați muncesc peste normă și nu sunt plătiți. Ne dorim să ajungem la un nivel cât mai înalt și să oferim servicii cât mai de calitate. Mulțumim domnului primar și colaboratorilor pentru tot sprijinul acordat.

Dl. președinte de ședință - dă cuvântul d-lui director medical Mihali.

Dl. director medical Mihali – prezintă situația implementării computerului tomograf. Enumeră proiectele pe care și le propun în viitor pentru dezvoltarea spitalui pentru o mai bună performanță. A fost un mare succes ca în 3 luni să acredităm tomograful.

Dl. consilier local Maftean – vă gândiți și la deschiderea unei secții de oncologie?

Dl. director medical Mihali – ne dorim cât mai multe secții, dar în momentul de față nu avem spațiu.

Dl. președinte de ședință – felicitări pentru realizările spitalului.

Dl. consilier local Boicu Bogdan – felicitări pentru acreditare. Ieri am avut ședință în cadrul Consiliului de Administrație și am discutat mai pe larg toate aceste aspecte. Deblocarea posturilor și procedurile de angajare depind în momentul de față de aprobarea bugetului local. În anul 2023 am înțeles că au fost 700 de operații la spital, un nr foarte mare, îmi dau seama că sunt oferite servicii de calitate. Importantă este și situația din CPU, am înțeles că în luna ianuarie au fost 1900 de urgențe, asta înseamnă că personalul de acolo este supraaglomerat, tind să cred că poate nu toate sunt urgențe. Am înțeles că este discuție legislativă pentru a stabili un regulament cu privire la primirea urgențelor, cine nu este de competența UPU să fie sancționat. Sunt situații când unii oameni solicită ambulanța pentru a veni în oraș. Referitor la corpul nou se vede o foarte bună dezvoltare, tot timpul a fost preocuparea noastră spațiul, ne dorim cu toții servicii cât mai bune. Prin creșterea serviciilor vor crește și încasările.

Dl. consilier local Paziuc – felicitări pentru acreditare, categoria a 2 este una dintre cele mai bune categorii. Sunt puține spitale care sunt în categoria a 2. Am trecut prin acreditare și știu ce muncă colosală este. Mă bucur că ați reușit să intrați în categoria a 2, deoarece sunt multe proceduri de parcurs, sunt mai multe secții și circuite. Supune atenției o problemă la nivel de județ cu copii care consumă droguri, chiar recent am fost solicitat la spitalul municipal la un copil de 17 ani care consumase droguri și băuturi. Primăria împreună cu spitalul să ia în calcul înființarea unui ambulatoriu de psihiatrie pediatrică, sunt toți mai mult copii cu consumuri de droguri care ajung să facă cât mai multe tulburări psihice și devin foarte agresivi. Cunosc un medic psihiatru pediatric, voi face tot posibilul să îl atrag în zona noastră. Să facem măcar 5 paturi, pentru a putea oferi linie de gardă pe tot județul Suceava. Trebuie să ne gândim și la copii și să avem grijă de ei.

Dl. președinte de ședință – trebuie să ne gândim și la acest aspect, chiar este o problemă.

Dl. consilier local Cîrmaci – întâmplător am ajuns la spital și am fost plăcut surprins de investițiile realizate la spital. Felicit activitatea managerului, a personalului medical și a d-lui primar. Ne dorim cu toții servicii de calitate pentru a nu pleca pacienții în altă parte. Doresc mult succes la implementarea altor proiecte.

Dl. manager Cosinschi – mulțumim pentru aprecieri. Mulțumim pentru sprijinul d-lui primar și a consiliului local. Ne dorim să realizăm un proiect cu gărzi zonale. Ne depunem noi candidatura pentru acest sediu, cu medicii din spitalele vecine putem realiza acest proiect.

Dl. consilier local Macovei – care este stadiul lucrărilor de la Colegiul Național Dragoș Vodă? Conducerea colegiului roagă ca în următoarea ședință a Consiliului de Administrație să fie invitat dirigintele de șantier pentru a ne prezenta situația exactă a lucrărilor. O problemă și cu deszăpezirea, o să ne trezim că vom fi dați în judecată de cetățeni că mașinile de deszăpezire distrug fațadele. De avut în vedere ca în bugetul pe 2024 să fie alocați mai mulți bani la sport pentru copii.

Dl. președinte de ședință – cetățenii care au fațadele afectate ar trebui să sesize a doua zi, pentru a se putea face verificări. Nu trebuie să plătească primăria.

Dl. consilier local Cîrmaci – într-adevăr sărărițele degradează fațadele și gardurile cetățenilor, merg cu viteză foarte mare. Au început să reapară haite de câini, trebuie de luat măsuri urgente în acest sens.

Dl. primar – prezintă situația lucrărilor de la Colegiul Național ,,Dragoș Vodă”. Nu suntem mulțumiți de stadiul lucrărilor, cu toții suntem interesați să se termine această investiție. Am prins bani în buget și pentru schimbarea ferestrelor. Dl. viceprimar va discuta cu cei de la Fritehnic și se vor impune anumite reguli cu privire la deszăpezire pentru a nu avea probleme cu cetățenii din cauza fațadelor. În bugetul pe anul 2024 o să fie prinși bani pentru sterilizarea câinilor cu și fără stăpân.

Dl. primar dă citire unei scrisori de intenție pentru stabilirea relațiilor de înfrățire între municipiul Câmpulung Moldovenesc și orașul Cangzhou, Republica Chineză. Această înfrățire este benefică și pentru orașul nostru, vor veni mulți turiști din China. Trebuie un aviz de principiu pentru a începe procedurile legale.

Se supune la vot scrisoarea cu acordul de demarare a procedurilor legale privind înfrățirea. Se votează cu 19 voturi ,,pentru”.

D-na. secretar general – prezintă adresa Instituției Prefectului – Județul Suceava nr. 17841/10/3/2024 privind legalitatea hotărârilor nr. 143-153/2023. Toate hotărârile Consiliului Local sunt transmise Instituției Prefectului în termenul legal, sunt încântată că în mandatul acesta nu am avut niciun caz de hotărâre care să fie atacată în contencios administrativ.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1405.

**PREŞEDINTE DE ŞEDINŢĂ, SECRETAR GENERAL,**

**Moroșan Nicolai Erhan Rodica**

**Întocmit,**

Ropcean Luminița Georgeta